Maakond
Hind
Keel
Sihtgrupp
Keskus
Grupi suurus
Programm viikse läbi aktiivtegevuste ja mängude kaudu retke jooksul. Koos uuritakse sügisest loodust, arutletakse millised muutused toimuvad ilmaga, kuidas reageerivad taimed ja loomad temperatuurimuutustele, miks ja kuidas värvuvad erinevate puude lehed, millistest osadest koosnevad seened, tutvutakse mürgimarjadega sügisel ning uuritakse kes on ränd- ja paigalinnud.
Programm viiakse läbi retkejuhi juhendamisel sobival loodusrajal.Õppeprogramm viiakse läbi kevadsuvisel ajal aktiivtegevuste ja mängude kaudu. Programmi ajal kehastuvad lapsed liblikateks ja teevad läbi erinevad liblika arengujärgud. Programm õpetab tundma liblikate arengujärke, nende toitumist ja tegevusi ning niidutaimi
Programm viiakse läbi retkejuhi juhendamisel sobival loodusrajal. Programm õpetab tundma kaheksat levinumat puuliiki, nende määramist lehekuju järgi, õite või viljade eripära, lehtpuude-okaspuude erinevusi, puidu kasutamine, puud rahvakultuuris. Õpitakse tegema looduses mõõtmisi käepäraste vahenditega: süld, küünar, vaks. Programm arendab liikide eristamisoskust, looduse märkamist, grupitöö kogemust, loodussõbralikku käitumist metsas.
Seljakotiprogrammi kõige olulisemaks osaks on 20 matkakotti, mis on komplekteeritud loodusõppeks vajalike vahendite ja määrajatega. Programmis osalejad saavad kaasa vahendid loodusõppeks ja õpperaja kaardi. Matka marsruut on koostatud matka jooksul läbitavate punktidena, mille juures tuleb lahendada ülesanded.
Programm on mõeldud klassiga koos liikumisena koos orienteerudes ilma retkejuhita. Soovi korral võib retkele minna ka koos retkejuhiga. Palume enda eelistusest teada anda enne matka.
Programmi vältel tutvustakse pärandkultuuri olemust, piirkonna ajalugu, looduse ja inimese koos toimimist Tõravere küla ja Vapramäe maastikukaitseala näitel. Programm toimub iseseisva orienteerumisena gruppides Vapramäel. Kaardi järgi liikudes tuleb leida vanad ajaloolised objektid, skanneerida qr-koodi lugejaga sealne kood ning vastata küsimustele. Tähistatud punktidest leitakse fotod objektist ligi sada aastat tagasi. Tahvelarvutid qr-koodi lugejaga antakse igale grupile, moodustatakse kolm gruppi.
Läbi pärandkultuuriobjektide ja pärandkoosluse õpitakse tundma jätkusuutlikku ehitust, taimi luhaniidul, ajaloolisi objekte. Programmi lõpuosas kontrollitakse vastuseid ning toimub arutelu maastikuliste muutuste üle.